**BIUDŽETINIŲ ĮSTAIGŲ, KURUOJAMŲ KULTŪROS SKYRIAUS, VADOVŲ EINAMŲJŲ METŲ VEIKLOS UŽDUOTYS / EINAMŲJŲ METŲ UŽDUOTYS**

**Janina Ališauskienė, Šiaulių miesto kultūros centro „Laiptų galerija“ direktorė**

**2022 metų užduotys:**

**1 užduotis.** Aktualizuoti tarptautinio kultūrinio bendradarbiavimo galimybes ir privalumus rengiant reprezentacinį renginį – dailės festivalį „Šiaulių Monmartro Respublika“.

**Siektini rezultatai.** Įgyvendinti kultūrinį projektą –„Dailės festivalis „Šiaulių Monmartro Respublika“. Parengti detalius projekto renginių ir informacinės komunikacijos ir sklaidos planus ir įgyvendinti. Taikytos priemonės: festivalio viešinimo, komunikacijos, įgyvendinimo planas (projekto įvykiai TV, socialiniuose tinkluose ir žiniasklaidoje). Siekiama užtikrinti ne tik festivalio  
žinomumą regione ir šalyje, bet ir pritraukti 20% didesnį dalyvaujančių žmonių skaičių. Išleisti katalogą (lietuvių, anglų kalbomis) siekiant skatinti tarptautinį bendradarbiavimą, kurti miesto kultūrinio lygio ir žinomumo pridėtinę vertę. III-IV ketv.

**Nustatyti rezultatų vertinimo rodikliai (kiekybiniai, kokybiniai, laiko ir kiti rodikliai, kuriais vadovaudamasis tiesioginis darbuotojo vadovas/į pareigas priimantis ar jo įgaliotas asmuo vertina, ar nustatytos užduotys įvykdytos).**

Festivalio veikloje dalyvauja užsienio valstybių – Latvija, Ukraina, Nyderlandai – dailininkai ir 20-25 Lietuvos žinomi ir pripažinti dailininkai ir dailėtyrininkai. Organizuotas Master Class „Mėlyna“. Surengtas pleneras tema: „Mėlyna“. Surengtos Aleksandro Vozbino kūrybos paroda, plenero dalyvių darbų paroda, parengta kolekcija. Parengtas ir išleistas plenero dalyvių tapybos darbų katalogas (lietuvių, anglų kalba). Festivalio metu surengtos 6 tapybos parodos: Šiaulių mieste – 2 ir 4 regione – Pakruojo, Kelmės galerijose, Joniškio Raudonojoje sinagogoje ir Žagarės dvare. Surengti kamerinės muzikos koncertai.

**2 užduotis**. Stiprinti bendruomeniškumą, įtraukiant į kultūrinę veiklą tautines mažumas, gilintis į jų istorinį – kultūrinį paveldą ir jo pažinimą.

**Siektini rezultatai**. Surengti Lietuvos žydų (litvakų) kultūros mėnesį. Aprašyti šiauliečių ir  
miesto svečių 45-50 gyvenimo istorijas, pasakojančias apie žydų kultūrą, tradicijas, istoriją  
ir gyvenimą. Išleisti „Gyvenimo istorijos“ knygelę. II-III ketv.

**Nustatyti rezultatų vertinimo rodikliai (kiekybiniai, kokybiniai, laiko ir kiti rodikliai, kuriais vadovaudamasis tiesioginis darbuotojo vadovas/į pareigas priimantis ar jo įgaliotas asmuo vertina, ar nustatytos užduotys įvykdytos).**

Per kultūros mėnesį (rugsėjo – spalio mėn.) pristatyta Šiauliuose ir regione Lietuvos žydų (litvakų) dailė, literatūra, muzika. Tęsiamas projektas „Gyvenimo istorijos“. Užrašomos 45-50 naujos  
„Gyvenimo istorijos“ - prisiminimai apie žydus, jų kultūros ir tradicijos ypatumus. Pagal parengtą Lietuvos žydų kultūros mėnesio programą organizuoti visi renginiai. Užrašytos gyvenimo istorijos  
ir parengta bei išleista medžiaga, organizuotas pristatymas.

**3 užduotis.** Atsižvelgiant į COVID-19 pandemijos pasekmes, esamą situaciją, numatyti alternatyvas „gyvam“ parodų pristatymui, nuotolines ir vietos edukacines veiklas, programas.

**Siektini rezultatai.** Parengti profesionalių dailininkų virtualių parodų ir lietuvių dailės kūrinių, parodų iš privačių kolekcijų pristatymus, edukacines programas, I-IV ketv.

**Nustatyti rezultatų vertinimo rodikliai (kiekybiniai, kokybiniai, laiko ir kiti rodikliai, kuriais vadovaudamasis tiesioginis darbuotojo vadovas/į pareigas priimantis ar jo įgaliotas asmuo vertina, ar nustatytos užduotys įvykdytos).**

Parengta video medžiaga bendradarbiaujant su dailėtyrininkais. Surengtos virtualios parodos  
ir jų pristatymai Facebook socialiniame tinkle „Laiptų galerija“. Parengtos 2 edukacinės programos.  
Lankytojų pokytis – padidės 5-10%.

**4 užduotis.** Užtikrinant įstaigos pastatų tvarkybos darbus, planuojamus 2023 m., organizuoti būtinų  
dokumentų parengimą, proceso organizavimą.

**Siektini rezultatai**. Atlikti pasirengiamieji darbai, suplanuotos 2023 m. veiklos pastato atnaujinimo laikotarpiu. II-IV ketv. Atnaujinta techninė bazė – įsigyta nauja įranga parodų eksponavimui.

**Nustatyti rezultatų vertinimo rodikliai (kiekybiniai, kokybiniai, laiko ir kiti rodikliai, kuriais vadovaudamasis tiesioginis darbuotojo vadovas/į pareigas priimantis ar jo įgaliotas asmuo vertina, ar nustatytos užduotys įvykdytos).**

Parengti dokumentai dėl pastatų renovacijos, šildymo sistemos atnaujinimo. Parengtos atnaujintos  
parodinės erdvės.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**